open-index/open-wikipedia-markdown huggingface dataset:
Brescia-provinsen

**Provinsen Brescia** (italiensk *Provincia di Brescia*) er ein provins i regionen Lombardia i Italia. Hovudstaden er byen Brescia. Han har eit areal på 4&nbsp;784&nbsp;km² og totalt 1&nbsp;247&nbsp;583 innbyggjarar ved utgangen av 2020.

Han grensar til provinsen Sondrio i nord og nordvest, provinsen Bergamo i vest, provinsen Cremona i sørvest og sør, provinsen Mantova i sør og i aust til provinsen Verona (i Veneto) og provinsen Trento (i Trentino-Alto Adige).

Brescia-provinsen omattar sørvest-breidda av Gardasjøen. Han består av 206 kommunar.

### Største kommunane
(Stand: 31. mai 2005)

## Kjelder

**Denne artikkelen bygger på «[[:en:Province of Brescia|Province of Brescia]]» frå ,  den 11. desember 2007.*  

## Bakgrunnsstoff

*
Ny-Caledonia

**Ny-Caledonia** (fransk *Nouvelle-Calédonie*) er eit fransk oversjøisk territorium i Stillehavet, som består av øya Ny-Caledonia, øygruppa Îles Loyauté, og fleire småøyer. Arealet er 19 058&nbsp;km², om lag som Sogn og Fjordane fylke, og dermed eit av dei større landa eller territoria i Oseania. Folketalet var 240 400 i 2007. Det næraste nabolandet er Vanuatu i nordaust. I vest ligg Australia, 1200&nbsp;km borte, og i sør, 1500&nbsp;km borte, ligg New Zealand.

Dei opphavlege ibuarane, av melanesisk opphav, utgjorde i 1998 44,1 % av folketalet. Om lag 34,1 % var av europeisk eller blanda opphav, og over 11 % var polynesiarar frå andre øyer i Stillehavet, som har kome til øyene etter at dei vart franske.

Øyene har vore folkesett i over 3000 år. Dei første europearane kom til området på slutten av 1700-talet, og øya fekk namnet *New Caledonia* av James Cook i 1774. Øyene var fransk koloni frå 1853 til 1946, etter det fransk oversjøisk territorium fram til 1999. Sidan 1999 har området hatt ein spesiell status innan den franske republikken, medan det pågår ein prosess mot større sjølvstyre.

## Kampen om sjølvstende
Ved tre høve har Ny-Caledonia hatt folkerøystingar om det skal vera ein del av Frankrike eller om det skal erklæra seg sjølvstendig. Valresultata frå 2018 og 2020 gav ikkje stor nok oppslutnad til å erklæra seg uavhengig, og ved valet i 2021 vart oppslutnaden heile 97&nbsp;% i favør av å vera ein del av Frankrike. Sjølvstende-rørsla boikotta valet i 2021 – ettersom dei ikkje ville ha folkerøystinga under koronapandemien – som medførte til at berre 40&nbsp;% brukte røysteretten sin. Sjølvstende-rørsla valde difor ikkje å godkjenna dette valet.

## Merknadar

## Kjelder

## Bakgrunnsstoff
Provinsen Como

**Provinsen Como** (italiensk *Provincia di Como*) er ein provins i regionen Lombardia i Italia. Hovudstaden er byen Como. Han har eit areal på 1&nbsp;288 km² og totalt 594&nbsp;657 innbyggjarar i 2021. Det er 162 kommunar i provinsen.

Han grensar til kantonane Ticino og Graubünden i Sveits i nord, dei italienske provinsane Sondrio og Lecco i aust, provinsen Milano i sør og provinsen Varese i vest. 

Andre store byar er Cantù, Erba, Mariano Comense og Olgiate Comasco. Campione d'Italia er òg ein del av provinsen og er ein enklave i Ticino i Sveits. 

I 2005 er dei største kommunane i provinsen Como: 

Dei bergamaskiske Alpane og nokre åsar dekkjer heile provinsen. Her ligg òg Comosjøen og byen Como er kjend som fødestaden til Alessandro Volta, oppfinnaren av batteriet i 1800.

## Kjelder

**Denne artikkelen bygger på «[[:en:Province of Como|Province of Como]]» frå ,  den 11. desember 2007.*  

## Bakgrunnsstoff

*
Tysnessåto

**Tysnessåto** eller **Tysnessåta** er det høgste fjellet i Tysnes kommune i Sunnhordland i Vestland fylke. Det ligg på Tysnesøy og når opp til 753 moh.
STS-61-B

**STS-61-B** eller (**Space Transportation System-STS-61-B**) den andre romferda med romferja Atlantis. Romferja vart sendt opp den 26. november 1985 og kom tilbake til jorda den 3. desember 1985. Hovudføremålet med denne turen var å setje kommunikasjonssatellittane Morelos-B, AUSSAT-2 og SATCOM KU-2 i bane rundt jorda.

## Bilete

STS-61-B Morelos-B deployment.jpg|Morelos-B
STS-61-B SATCOM Ku-2 deployment.jpg|SATCOM Ku-2
STS61B-21-008.jpg|Foto av mannskapet om bord i romferja 


## Bakgrunnsstoff

* Ferdshistorikk for STS-61-B
* Mannskapet kommenterer ferdsvideo
STS-106

**STS-106** var ei romferd til den internasjonale romstasjonen (ISS) med romferja *[[Romferja Atlantis|Atlantis]]*. Ferda varte frå 8. til 20. september 2000.
Det norske statsflagget

**Det norske statsflagget** er eit splittflagg og vert bruka av statlege bygningar og vert ført av statlege, ikkje-militære fartøy. Flagget er identisk med det norske orlogsflagget og har ein blå og kvit kross på raud botn. Flagget har splitt og tunge, og har forholdet 16:27, mens handelsflagget er rektangulert og har forholdet 8:11. 

Postverket og tollvesenet har eigne monogram med krone over i splittflagga sine. 
Ingen privatpersoner kan bruke statsflagget. Eit unntak er gjort for medlemmar av Kongelig Norsk Seilforening, som kan føre eit flagg ein kvit kvadratisk firkant i midten med eit kongeleg monogram.

## Orlogsflagget
Orlogsflagget vert bruka av militæret og marinen. Då Noreg var i union med Sverige, var orlogsflagget eit splittflagg med unionsmerke. Frå 1844 vart dette flagget òg bruka som statsflagg, men i 1899 vart unionsmerket fjerna frå handelsflagget og statsflagget, medan orlogsflagget enno hadde unionsmerket. 9. juni 1905, to dagar etter vedtaket om unionsoppløysinga, vart det «reine» orlogsflagget, første gong heist på norske marinefartøy, festningar og militærleirar. SIdan 1905 har orlogsflagget og statsflagget igjen vore identiske. 

## Kjelder

## Bakgrunnsstoff
* NRK om flaggreglar
* Lov av 12.10.1898 om Norges Flag
* Forskrift angående bruk av statsflagget og handelsflagget
* Heraldikken – et flagg - en nasjon
Solaris

**Solaris** er eit proprietært Unix-liknande operativsystem utvikla av det amerikanske firmaet Sun Microsystems. Det er ei vidareføring av Suns tidlegare operativsystem SunOS, og vart fyrst gjeve ut i 1992 for SPARC-maskinane åt Sun. Seinare har støtte for x86-arkitekturen vorte lagd til, og Solaris kan no lastast ned gratis frå sidene åt Sun. Solaris dannar grunnlaget for det frie systemet OpenSolaris, som vert utvikla av uavhengige programmerarar i lag med Sun.
Provinsen Cremona

**Provinsen Cremona ** (italiensk *Provincia di Cremona*) er ein provins i regionen Lombardia i Italia. Hovudstaden er byen Cremona. Han har eit areal på 1&nbsp;771 km² og totalt 352&nbsp;242 innbyggjarar i 2021. Det er 115 kommunar i provinsen.

Elva Po, som er den lengste elva i Italia, er ei naturleg grense til provinsen Piacenza, medan elva Oglio dannar grensa til provinsen Brescia.

Provinsen dekkjer dei sentrale områda av Posletta, så heile provinsen er flat utan fjell eller åsar, og vert kryssa av fleire elvar, som Serio og Adda, og kunstige kanalar, som hovudsakleg vert nytta til kunstig vatning. 

## Største kommunar
Dei største kommunane i provinsen er (tal frå 2005): 

## Økonomi og kultur
Hovudnæringa i Cremona er jordbruk (hovudsakleg mais, lokalt kalla *Melegot*, og bygg, men òg soyabønner og sukkerroer). Industrien er forholdsvis utvikla, hovudsakleg i nord nær Crema, der ein finn fabrikkar som produserer tekstilar, kjemikaliar og maskineri. 

Byen Cremona og det omliggande området er begge kjend for matspesialitetar som nugatt (it. *torrone*) og sennep.

## Kjelder

**Denne artikkelen bygger på «[[:en:Province of Cremona|Province of Cremona]]» frå ,  den 11. desember 2007.*  

## Bakgrunnsstoff

*
Provinsen Lecco

**Provinsen Lecco ** (italiensk *Provincia di Lecco *) er ein provins i regionen Lombardia i Italia. Hovudstaden er byen Lecco. Han har eit areal på 816 km² og totalt 333&nbsp;344 innbyggjarar i 2020. Det er 90 kommunar i provinsen og dei største av desse er:

## Kjelder

**Denne artikkelen bygger på «[[:en:Province of Lecco|Province of Lecco]]» frå ,  den 11. desember 2007.*  

## Bakgrunnsstoff

*
Achewood

**Achewood** er ein teikneserie som vert skriven og teikna av amerikanaren Chris Onstad. Serien handlar om ei gruppe antropomorfe leikedyr, robotar og kjæledyr som lever i eller kring det som vert framstilt som huset åt forfattaren på den fiktive adressa 62 Achewood Court. Dei fleste hendingane utspelar seg i eller kring huset, i den fiktive forstaden Achewood, som ber mange likskapstrekk med Palo Alto i den amerikanske delstaten California.

Humoren i stripene vert karakterisert som absurd, og manglar ofte eit «poeng» i tradisjonell forstand.

## Soge

Den fyrste stripa vart publisert på nettstaden http://achewood.com/index.php?date=10012001 den 1. oktober 2001. Serien fylgjer ikkje noko strengt sleppskjema, men det kjem som oftast fire nye striper i vekahttp://www.brianmpalmer.com/onstad.htm . Karakteristisk for teikneserien er det at han fylgjer såkalla «løkker», slik at det oftast er eit undersett av figurar og karakterar og ei spesiell historie som er i fokus, sjølv om det òg finst lausrivne, avslutta striper.

Serien har vorte høgt rosa av mange, og har til dømes vore emne for artiklar i TIME Magazine.

## Kjelder

* Den offisielle heimesida
* Intervju med Chris Onstad
Provinsen Mantova

**Provinsen Mantova** (italiensk *Provincia di Mantova*) er ein provins i regionen Lombardia i Italia. Hovudstaden er byen Mantova. Han har eit areal på 2&nbsp;339 km² og totalt 404&nbsp;476 innbyggjarar i 2022. Det er 70 kommunar i provinsen.

## Kjelder

**Denne artikkelen bygger på «[[:en:Province of Mantua|Province of Mantua]]» frå ,  den 11. desember 2007.*  

## Bakgrunnsstoff

*
Unionsmerket

**Unionsmerket**, med kallenamnet «Sildesalaten», var merket som stod i det øvste hjørnet nærast stonga i det norske og det svenske flagget i frå 1844 til 1898/1905. Det vart innført ved kongeleg resolusjon i felles norsk-svensk statsråd 20. juni 1844.

Namnet «sillsallaten» oppstod i Sverige; opphavsmannen til namnet skal ha vore *C. O. Brakel*, som brukte tilnamnet i nedsettande meining i ein tale på Riddarhuset i 1859. Folk i båe landa fann det treffande på grunn av likheten med ein sildesalat, ein populær rett på frukostbordet. Tradisjonelt vart denne retten pynta med radiære striper og sektorar av småhakka eggeplomme, eggekvite, sylteagurk, raudbeter og andre fargerike grønsaker.

Merket kombinerte dei svenske og norske flaggfargane i diagonaldelt form, dei svenske på venstre og høgre side, dei norske øvst og nedst. I norske flagg var merket kvadratisk. I svenske flagg var forholdet mellom lengde og høgd som 5 : 4. Unionsmerket var ein del av det norske handelsflagget i perioden 1844–1899 og i orlogsflagget og kongeflagget til 1905. Sverige brukte unionsmerket både i handelsflagget, statsflagget og orlogsflagget i perioden 1844–1905.

Unionsmerket aleine, med proporsjonane 5 : 4 som i svenske unionsflagg, vart frå 1844 brukt som felles orlogsgjøs og diplomatisk flagg for svenske og norske utenriksstasjonar og konsulat gjennom resten av unionstida. 

Partiet Venstre programfesta kravet om «det reine flagget», og lovforslaget deira om dette vart vedteke med knapt fleirtal i 1893. Men kong Oscar II nekta å sanksjonere lova. Etter tredje gongs vedtak vart lova gjeldande trass i kongeleg sanksjonsnekting i norsk statsråd som kongeleg resolusjon 10. desember 1898, gjeldande frå 15. desember 1899.

Flagglova av 1898 innførte ein ny type flagg, det norske statsflagget, eit flagg med splitt og tunge, men utan unionsmerke, som skulle brukast på statens sivile bygningar og skip. I orlogsflagget heldt ein på unionsmerket fram til unionsoppløysinga, sidan det etter Grunnlova skulle vere eit unionsflagg. Det «reine» orlogsflagg vart heist på alle marinefartøy, militærleirar og festningar 9. juni 1905.


File:Norge-Unionsflagg-1844.svg|Norsk unionsflagg 1844–1899
File:Swedish norwegian union flag.svg|Svensk unionsflagg 1844–1905
File:Naval Ensign of Norway (1844-1905).svg|Norsk orlogsflagg (1844-1905)
File:Naval Ensign of Sweden (1844-1905).svg|Svensk orlogsflagg (1844-1905)
File:Royal Standard of Norway (1844-1905).svg|Norsk kongeflagg (1844-1905)


## Sjå òg
* Noreg
* Det norske flagget
* Det norske statsflagget
Provinsen Milano

**Provinsen Milano** (italiensk *Provincia di Milano*, vestlombardisk *Provincia de Milan* eller *Pruìncia de Milàn*) er ein provins i regionen Lombardia i Italia. Hovudstaden er byen Milano. Provinsen har eit areal på 1&nbsp;575 km² og totalt 3&nbsp;075&nbsp;083 innbyggjarar i 2012.

Provinsen Milano omfattar 136 kommunar.

### Største kommunane etter folketal

## Kjelder

**Denne artikkelen bygger på «[[:en:Province of Milano|Province of Milano]]» frå ,  den 11. desember 2007.*  

## Bakgrunnsstoff

*
Provinsen Monza og Brianza

**Provinsen Monza og Brianza** (vestlombardisk *Pruincia de Munscia e Briansa*) er ein provins i regionane Lombardia i Italia. Han vart oppretta ut frå delar av provinsen Milano 12. mai 2004, og tredde i kraft i 2009. Han vil få eit areal på 405,49 km² og hadde etter folketeljing i 2011 850&nbsp;321 innbyggjarar.

Hovudstaden og den viktigaste kommunen er Monza (120&nbsp;204 innbyggjarar i 2001). Andre viktige byar er Seregno (39&nbsp;206), Desio (35&nbsp;069), Limbiate (31&nbsp;551), Lissone (34&nbsp;450), Vimercate (25&nbsp;536), Cesano Maderno (33&nbsp;094) og Brugherio (31&nbsp;470).

## Geografi
**Monza og Brianza** består av den sørlege delen av den historiske regionen Brianza. Brianza strekkjer seg frå Canzo i nord til Monza i sør, og frå elva Seveso i vest til Adda i aust. I midten av Brianza renn elva Lambro. 

## Kommunar i provinsen Monza og Brianza
Dei 55 kommunane i provinsen er: 

## Kjelder

**Denne artikkelen bygger på «[[:en:Province of Monza and Brianza|Province of Monza and Brianza]]» frå ,  den 11. desember 2007.*  

## Bakgrunnsstoff
* Offisiell side
Statsflagg

**Statsflagg** er eit flagg som vert bruka av dei statlege styresmaktene i eit land. 

I somme land, til dømes USA, Frankrike eller Japan, brukar dei statlege styresmaktene nasjonalflagget  uforandra. 
Danmark og Island har konstruert statsflagg ved å forlenge nasjonalflagget og gje dei ein splitt, medan Finland, Noreg og Sverige har statsflagg med splitt og tunge. I mange europeiske land  viser statsflagget landets riksvåpen, slik som i Tyskland, Austerrike og Belgia. 

Statsflagget kan vere identisk med orlogsflagget, men mange land har eigne orlogsflagg for militær bruk.

## Sjå òg
*Det norske statsflagget
Handelsflagg

**Handelsflagg** er eit flagg som handelsfartøy bruker som nasjonalitetsteikn til sjøs og tidvis i lufta. I nokre land, som dei nordiske, er handelsflagget likt nasjonalflagget. I andre land kan det vera større eller mindre forskjellar mellom dei to. Ein vanleg, mindre forskjell er at nasjonal- og handelsflagg har ulike proporsjonar.
Sondrio-provinsen

**Provinsen Sondrio** (italiensk *Provincia di Sondrio*) er ein provins i regionen Lombardia i Italia. Hovudstaden er byen Sondrio. Han har eit areal på 3&nbsp;212 km² og totalt 178&nbsp;784 innbyggjarar i 2022. Det er 78 kommunar i provinsen. Den største av desse er sjølve Sondrio med 21&nbsp;790 innbyggjarar, medan Pedesina har færrast innbyggjarar med sine 34. Valdidentro har størst areal med 244,41 km², medan Poggiridenti har minst med 2,93 km².

Provinsen grensar til Sveits (Graubünden) i nord og vest, provinsane Como og Lecco i vest, og provinsane Bergamo og Brescia i aust.

### Største kommunane
(Stand: 31. mai 2005)

## Kjelder

**Denne artikkelen bygger på «[[:en:Province of Sondrio|Province of Sondrio]]» frå ,  den 11. desember 2007.*  

## Bakgrunnsstoff

*
Varese-provinsen

**Provinsen Varese** (italiensk *Provincia di Varese*) er ein provins i regionen Lombardia i Italia. Hovudstaden er byen Varese. Han har eit areal på 1&nbsp;199 km² og totalt 877&nbsp;668 innbyggjarar i 2022. Det er 141 kommunar i provinsen og dei største av desse er: 

## Kjelder

**Denne artikkelen bygger på «[[:en:Province of Varese|Province of Varese]]» frå ,  den 15. desember 2007.*  

## Bakgrunnsstoff

*
Oortskya

**Oortskya** (òg kalla **Öpik-Oortskya**)  er ei teoretisk sirkulær sky av kometar omtrent 50 000 AE frå sola; 1000 gonger avstanden frå sola til Pluto, eller nesten eit lysår. Den ytre utstrekninga av Oortskya plasserer den ytre grensa til solsystemet nesten ein fjerdedel av avstanden til Proxima Centauri, den næraste stjerna til sola.

Ingen direkte observasjonar har blitt gjort av Oortskya, men astronomar reknar med skya er opphavet til alle Halley-type-kometar, det vil seia alle dei langperiodiske kometane.

## Hypotesen

I 1932 kom den estiske astronomen Ernst Öpik med framlegget om at kometar stammar frå ei sky heilt i ytterkanten av solsystemet. I 1950 vart idéen teken opp att og lagt fram av den nederlandske astronomen Jan Oort for å forklara ei tilsynelatande sjølvmotseiing: kometar vert øydelagde etter eit visst tal på passeringar gjennom det indre solsystemet, og dersom kometane me observerer har eksistert sidan byrjinga på solsystemet, ville alle ha vore øydelagde no. Ifylgje Oorts teori inneheld Oortskya billionar av kometkjernar, som er stabile fordi strålinga til sola er svært svak så langt ute. Denne skya gjev dimed ein kontinuerleg tilførsel av nye kometar som erstattar dei som vert øydelagde.

## Opphavet

Oortskya er ein rest etter den opphavlege tåka som kollapsa og danna sola og planetane for 5 milliardar år sidan. Ho er berre laust knytt til solsystemet. Den mest aksepterte teorien er at objekta i Oortskya opphavleg vart skapte mykje nærare sola, og at gravitasjonell påverknad frå gassplanetane sende dei ut i ekstremt lange elliptiske eller paraboliske banar. I dei ytre delane av bana vart objekta utsette for gravitasjonell påverknad frå nabostjernene og fekk dermed ei meir sirkelforma bane. Denne prosessen sørgde òg for å spreia objekta bort frå solsystemetplanet, noko som forklarar den kuleforma fordelinga til skya.

## Kjende objekt

Så langt har to moglege Orts sky-objekt vorte oppdaga:

* 90377 Sedna 
* 2000 CR<sub>105</sub>

## Bakgrunnsstoff
Provinsen Ancona

**Provinsen Ancona** (italiensk *Provincia di Ancona*) er ein provins i regionen Marche i Italia. Hovudstaden er byen Ancona. Han har eit areal på 1&nbsp;940 km² og totalt 465&nbsp;906 innbyggjarar i 2006. Det er 49 kommunar i provinsen.

Provinsen strekkjer seg frå kysten av Adriahavet og vestover til Appenninane, og terrenget vert gradvis høgare og meir fjellendt bort frå kysten. Dei fleste innbyggjarane bur langs kysten, og om lag ein fjerdedel av alle innbyggjarane bur i byen Ancona. Andre større byar er Fabriano, Jesi, Loreto, Osimo og Senigallia.

Kyststripa i provinsen består av sandstrender som er populære turistmål. Dei sentrale områda er jordbruksland, der ein produserer raud- og kvitvin av druer som Sangiovese, Montepulciano og Verdicchio. Fjellområda er tett skogkledd og her finn ein det mest kjende jordbruksproduktet, svart trøffel.

### Største kommunar
Per 30. juni 2005

## Kjelder

**Denne artikkelen bygger på «[[:en:Province of Ancona|Province of Ancona]]» frå ,  den 11. desember 2007.*  

## Bakgrunnsstoff

*
Orlogsflagg

**Orlogsflagg** er eit flagg som  viser nasjonaliteten til dei sjømilitære styrkane i eit land. For å kunne skilje sivile fartøy frå militære, er orlogsflagget i mange land forskjellig frå handelsflagget.  Orlogsflagget vert ofte òg bruka som militærflagg.

I dei nordiske landa er orlogsflagga utstyrte med splitt eller splitt og tunge, som i det norske statsflagget. Dei skil seg dermed frå handelsflagga til desse landa.

I nokre land er orlogsflagget danna med eit tillegg av symboler, gjerne knytt til sjøfart eller t sjømilitæret.

Ei eiga gruppe orlogsflagg vert kalla *white ensigns* og har sitt opphav i det britiske orlogsflagget, ein kvit duk delt av ein raud kross og med unionsflagget i kantonen, det øvre hjørnet. Mange land som har vore britiske koloniar fører orlogsflagg etter dette mønsteret.

## Litteratur
*Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
Provinsen Ascoli Piceno

**Provinsen Ascoli Piceno** (italiensk *Provincia di Ascoli Piceno*) er ein provins i regionen Marche i Italia. Hovudstaden er byen Ascoli Piceno. Han har eit areal på 2&nbsp;087 km² og totalt 369&nbsp;579 innbyggjarar (2001). Det er 73 kommunar i provinsen.

Den planlagde nye provinsen Fermo kjem til å verte danna frå delar av provinsen Ascoli Piceno. Den nye provinsen med hovudstad i Fermo vil verte 860 km² stor og bestå av 40 kommunar. Dette området hadde i 2001 eit folketal på 166&nbsp;218 innbyggjarar. Dermed vil provinsen Ascoli Piceno stå att med 33 kommunar og like over 200&nbsp;000 innbyggjarar. 

### Største kommunane (2010)

## Kjelder

**Denne artikkelen bygger på «[[:en:Province of Ascoli Piceno|Province of Ascoli Piceno]]» frå ,  den 11. desember 2007.*  

## Bakgrunnsstoff

*
Provinsen Fermo

**Provinsen Fermo** er ein ny provins i Italia. Han vart stifta i 2004 og er den femte provinsen i regionen Marche. Provinsen tredde i verk i 2009. Provinsadmistrasjonen er  i Fermo. Andre store byar og kommunar er Porto Sant'Elpidio, Porto San Giorgio, Sant'Elpidio a Mare og Montegranaro.

Dei 40 kommunane som provinsen består av hadde til saman 166&nbsp;218 innbyggjarar etter ei folketeljing i 2001 og utgjer eit landområde på 859,51 km². 

### Største kommunane
Stand 2. februar 2010

## Bakgrunnsstoff
* Offisiell side

## Kjelde
Provinsen Macerata

**Provinsen Macerata** (italiensk *Provincia di Macerata*) er ein provins i regionen Marche i Italia. Hovudstaden er byen Macerata. Han har eit areal på 2&nbsp;774 km² og totalt 301&nbsp;701 innbyggjarar i 2001. Det er 57 kommunar i provinsen.

### Største kommunane
Stand: 31. mai 2005

## Kjelder

**Denne artikkelen bygger på «[[:en:Province of Macerata|Province of Macerata]]» frå ,  den 11. desember 2007.*  

## Bakgrunnsstoff

*
Provinsen Pesaro og Urbino

**Provinsen Pesaro og Urbino ** (italiensk *Provincia di Pesaro e Urbino*) er ein provins i regionen Marche i Italia. Hovudstaden er byen Pesaro. Han har eit areal på 2&nbsp;892 km² og totalt 355&nbsp;249 innbyggjarar i 2005. Det er 67 kommunar i provinsen og dei største av desse er: 

## Kjelder

**Denne artikkelen bygger på «[[:en:Province of Pesaro e Urbino|Province of Pesaro e Urbino]]» frå ,  den 11. desember 2007.*  

## Bakgrunnsstoff

*
STS-51-C

**STS-51-C** var namnet på ei romferd i det amerikanske romferjeprogrammet, den tredje romferda med romferja Discovery. Dette var eit oppdrag for det amerikanske forsvarsdepartmentet og føremålet med romferda er difor hemmelegstempla.

Discovery letta frå Kennedy Space Center i Florida den 24. januar 1985 og landa på KSC 3 dagar seinare.

## Bakgrunnsstoff
* Ferdshistorikk for STS-51-C
Det norske kongeflagget

**Det norske kongeflagget** har røter attende til mellomalderen, og er kjent frå eit banner i hertuginne Ingebjørg sitt segl frå 1318. Flagget har gull-løva frå riksvåpenet med sølv-øks på raud botn. Løva er eit bibelsk symbol for kongen. Øksa i framlabbane symboliserer øksa som drap Heilag-Olav på Stiklestad. Riksvåpenet symboliserer eit samband mellom Noregs evige Konge og riksstyret.

Det norske mellomalderflagget, som eigentleg var eit kongeflagg, vart òg bruka på festningsverk og på skip, inntil Dannebrog overtok på 1600-talet.

## Historie
### Kongeflagget i unionstida

Frå 1844 til 1905 var kongeflagget eit orlogsflagg med unionsmerke og splitt og tunge, med kongens personlege våpen sett inn midt i krossen. Kongevåpenet var identisk med unionsvåpenet, ein samanstilling i eitt skjold av Sveriges og Noregs. Over skjoldet stod to kroner for å markere at kongen regjerte over to separate kongerike, og det heile var omgjeve av ein våpenkappe med kongekrone over. 

Unionskongane etter 1844 brukte det norske kongeflagget mår dei var i Noreg, og eit tilsvarande svensk kongeflagg i Sverige.

Det siste unionskongeflagget som vaia over Slottet i Kristiania er no ein del av Bernadotte-samlinga i Stockholm.

### Kongeflagget etter 1905
15. november 1905 vedtok den norske regjeringa at eit våpenbanner med kongevåpenet – løva med olavsøksa – på raud duk skulle brukast som kongeflagg. Marinefartøyet Heimdal førte dette kongeflagget då kong Haakon VII kom til Kristiania 25. november. Dette førse kongeflagget vart laga etter ei teikning av den danske heraldikeren Anders Thiset, som saman med Harry Fett var rådgjevar for regjeringa i spørsmål om riksvåpenet. Mange var misnøgde med at ein danske hadde teikna kongeflagget, og difor fekk målaren  Eilif Peterssen oppdraget med den endelege utforminga. Hans framlegg til riksvåpenet vart stadfeste ved kongeleg resolusjon 30. desember 1905. Sidan har løva i  kongeflagget alltid vore utforma etter Peterssens teikning.

## Kronprinsflagget

Kronprinsflagget er mindre enn kongeflagget og har ein butt splitt, elles er duken og våpenet det same. Det vart innført ved kongeleg resolusjon 26. desember 1924.

## Bruk av kongeflagget
Fram til 2003 var det slik at kongeflagget vart heist på Slottet når kongen var heime. No er det slik at kongeflagget vert heist på Slottet når kongen er i landet. 

Når kongen ikkje er i landet, er det kronprinsen som er regent, og då vaier kronprinsflagget over Slottet. Når både kongen og kronprinsen er utanlands, heisast statsflagget over slottet.

Kongeflagget vert òg bruka på kongeskipet, når kongen er om bord, og på stiftsgården i Trondheim når kongen bur der.

## Sjå òg
* Det norske flagget

## Kjelder
* Universitetsbiblioteket – Det norske flagget
* NRK om flaggreglane
* Hans Cappelen: «Norge i 1905: Gammelt riksvåpen og nytt kongevåpen», *Heraldisk Tidsskrift*, bind 10 nr 94, København oktober 2006
* Kongeflagget på Slottet 

## Bakgrunnsstoff
* Bilete av kongeflagget og kronprinsflagget
Sim sala bim

**Sim sala bim** eller **simsalabim** er ein kjend trylleformel brukt i eventyr og av tryllekunstnarar.

Ordet er brukt i Grimm-soga «Bord dekk deg», og er kome til norsk frå tysk. Det kan vera avleidd av det arabiske «bismillah», 'i namnet åt Gud', som gjerne blir sagt av muslimar. Ein kan tenka seg at orda, framført av teknologisk og vitskaplege overlegne muslimar i mellomalderen, framstod som trollmenn for andre europearar.
 Ein annan teori er at det liknar på eit anna trylleord, «sesam», som blir brukt i eventyret om Ali Baba.

## Sjå òg
* Abrakadabra
* Hokus pokus filiokus

## Kjelder
* Svensk og nederlandsk Wikipedia
### Fotnotar
Byen Pella

**Pella** (gresk Πέλλα, *Pélla*) var ein antikk by i Makedonia i Hellas. Ei tid var han hovudstad for oldtidsriket Makedonia. Filip II av Makedonia og sonen hans Aleksander den store blei fødde i byen.

Pella blei raskt den største og rikaste byen i Makedonia, og bløma særleg under regjeringstida til Kassandros og Antigonos II Gonatas. I 168 f.Kr. blei byen herja av romarane under den tredje makedonarkrigen og byrja ein lang nedgansperiode. Thessaloníki i nærleiken blei etterkvart viktigare.

Pella har gitt namn til den moderne landsbyen Pélla, til kommunen med same namn og til periferieininga Pélla.

## Kjelder

**Denne artikkelen bygger på «[[:en:Pella|Pella]]» frå ,  den 17. april 2024.*
Tor Even Svanes

**Tor Even Svanes** () er ein norsk forfattar. Han debuterte i 2006 med romanen *Den andre sønnen*. Boka vart vald ut som tilleggsbok i Cappelen bokklubb og i Den norske Bokklubben. Hans andre roman *Hotel Eldorado* kom ut hausten 2011. Svanes er medlem av Den norske Forfatterforening og bur i Oslo.
Matthias Numsen Blytt

**Matthias Numsen Blytt** () var ein norsk botanikar. Sonen Axel var òg ein viktig botanikar.

Blytt studerte først jus, men gjekk i 30-årsalderen over til botanikk og vart i 1837 professor i botanikk ved Universitetet i Oslo. Målet til Matthias Blytt var å gje ei oversikt over plantene si geografiske fordeling og han gjorde ei mengd årvisse reiser i Noreg sommarstid der han undersøkte floraen i dei fleste delane av landet. Eit unntak var i åra 1829–32, då han studerte utanlands takk vere offentlege stipend. Han kom då i kontakt med mange leiande botanikarar i Storbritannia og på kontinentet, og samla inn mange planter, spesielt i Alpane og Pyreneane. Utover i 1840-åra reiste han mindre; helsa skranta og han fekk aukande administrative plikter som professor i botanikk frå 1837 og einebestyrar av Botanisk hage.

Resultata av studia publiserte Blytt i ei rad avhandlingar som han til slutt samla i *[[Norges Flora]]*. Første band kom i 1861, mens sonen Axel fullførte verket med band 2 (1874) og band 3 (1876).

Etter at Blytt døydde gjekk den store private botaniske samlinga hans inn i Universitetsherbariet, som med det fekk eit mykje større vitskapeleg verde enn før. Det norske botaniske fagtidsskriftet *Blyttia* (grunnlagt 1943) er kalla opp etter far og son Blytt. Grasslekta *[[Blyttia]]* og moseslekta *[[Hypoblyttia]]* blei oppkalla etter Mathias Blytt.

Henrik Wergeland, som var ein interessert amatørbotanikar, gjekk på Blytt sine førelesningar. Dei to vart gode vener og Wergeland tileigna to dikt til Blytt: *Godmorgen (til en botanisk venn)* og *Til Sylvan (En Botaniker)* – der Sylvan er eit pseudonym for «M. Blytt, Lector Botanicæ».

## Referansar

## Kjelder
* 
*
Díðrikur í Kárastovu

**Díðrikur í Kárastovu**, også kalla **Díðrikur á Skarvanesi**, () var ein færøysk kunstmålar fødd på Dímun. Han måla det eldste måleriet ein veit om frå Færøyane.
Det pakistanske forsvaret

**Det pakistanske militæret** er ei forsvarsstyrke og ei politisk makt i Pakistan. Med rundt 619&nbsp;000 personell i aktiv teneste er det pakistanske militæret det sjuande største i verda (2007). Om ein legg til dei 302&nbsp;000 medlemmene i paramilitære styrkar og den pakistanske kystvakta har militæret nesten 1 million personell.

Menn og kvinner mellom 16 og 49 år kan bli med i militæret, som ikkje bygger på verneplikt.

Det pakistanske forsvaret er delt inn i 
* Den pakistanske hæren
* Den pakistanske marinen
* Det pakistanske luftvåpenet
* Pakistanske paramilitære styrkar
* Den pakistanske kystvakta
* «National Command Authority», ansvarleg for rakettar og atomvåpen

Det pakistanske forsvaret har teke del i fleire væpna konfliktar med India. Det har også hatt mindre grensetrefningar med Afghanistan. Det har teke del i Midtausten-konflikten på arabisk side, og i den første Gulfkrigen på koalisjonssida. Forsvaret har også send SN-styrkar til land som Kongo, Liberia, Burundi, Elfenbeinskysten og Sudan.

## Bakgrunnsstoff

*
Selbjørnsfjorden

**Selbjørnsfjorden** er ein fjord, eller meir eit breitt sund, mellom Fitjar på øya Stord og Fitjarøyane i sør og øyane Stolmen, Selbjørn, som han er kalla opp etter, og Huftarøy i Austevoll i nord. Fjorden strekkjer seg 19 km frå Nordsjøen og austover til Langenuen. 

Lengst ute i fjordgapet ligg Håkelbåen midt i innseglinga. Dette er ei grunne der sjøen bryt 6-7 forskjellige stader i uvêr. Lenger inne ligg dei to Eggholmsskjera, det eine av desse eit stykke ut i fjorden. Ei jul i 1890-åra gjekk eit bergensskip på dette skjeret og gjekk ned med alle mann.

To ferjesamband kryssar Selbjørnsfjorden, begge frå Sandvikvåg på Fitjar. Det eine går til Husavik på Huftarøy og det andre til Halhjem i Os i Hordaland

## Kjelder
Delinga av Britisk India

**Delinga av Britisk India** fann stad natta mellom den 14. og 15. august 1947 og skapte to nye sjølvstendige statar, India og Pakistan, av den britiske kolonien India. Delinga gjekk føre seg på geografisk og administrativt nivå, med innføringa av nye territorium og ei todeling av embetsverket, militæret, infrastruktur og annan britisk-indisk eigedom. 

Delinga var basert på eit ønske frå muslimar om å få sitt eige land, og fordelte i stor grad område der det var muslimsk fleirtal til Pakistan (som også omfatta noverande Bangladesh) og resten til India. Meir eller mindre sjølvstendige fyrstestatar som hadde vore tilknytte den britiske kolonien fekk velja å bli med i eitt av dei to landa. Den nye landegrensa delte statar (Bengal og Panjab), lokalsamfunn og i nokre høve familiar. Ho medførte at rundt 15 millionar menneske måtte flytta, medan opp mot ein halv million blei drepne i uroa rundt delinga. Den tragiske delinga, ofte berre kjend som «Partition» i Sør-Asia, har sett djupe spor, og har vore skildra i talrike noveller, romanar og filmar. Ho har også ført med seg spenning og krigar mellom Pakistan og India over omstridde område, som Kashmir.

## Bakgrunnsstoff
Comodo Group

**Comodo Group** er eit føretak i USA som utferdar digitale sertifikat til m.a. nettbankar og verksemder som driv med e-handel. Føretaket utviklar også gratis programvare for datatryggleik.

### Programvare

* Comodo Firewall Pro – brannmur
* Comodo AntiVirus – anti-virus
* BOClean – anti-skadevare
* VerificationEngine – nettstad-stadfesting
* iVault – trygg passordlagring

## Kjelder

## Bakgrunnsstoff
*
Listasavn Føroya

**Listasavn Føroya** er det nasjonale kunstmuséet i Tórshavn på Færøyane, og har den største utstillinga nokon stad av færøysk kunst.

Muséet — som vart oppretta i 1989 — består av eit kunstgalleri, *Listaskáli* som vart bygd i 1970, og det nye muséumsgalleriet frå 1993 med ei grunnflate på 1 600 m². Arkitekten bak bygget er Jákup Pauli Gregoriussen.

Muséet ligg i nordenden av byparken i Tórshavn, ikkje langt unna Nordens Hus.

Utanom den faste utstillinga er det særutstillingar av internasjonal kunst og konsertar. Kunstmuséet dannar også ramma kring det færøyske kunstselskapet *Listafelag Føroya*. Her har lokale og internasjonale kunstnarar ein grafisk verkstad til rådvelde. 

Muséet vert drive som ein uavhengig institusjon styrt av ei firetalig forsamling med ein representant høvesvis frå Lagtinget, det færøyske kunstselskapet, kunstnarforeningen og byrådet i Tórshavn.

## Bakgrunnsstoff
* Art.fo - Heimeside (Engelsk, Dansk, Færøysk)
Steinsmett

**Steinsmett** (*Cottus poecilopus*) er ein liten ulkefisk som finst på steinbotn i kaldt ferskvatn. Arten finst spreidd utbreidd i Nord-Europa frå Aust-Noreg i vest til Kolyma og Amur i Asia i aust.

Arten var tidlegare vanleg å bruka som agnfisk, og særleg større aure skal vera hissig til å bita på. I dag er det derimot forbode med levande agn.

## Kjenneteikn
Steinsmetten er ein langstrakt, relativt flattrykt fisk med stort og breitt hovud og smal halerot. Sidelinja sit ganske langt oppe på kroppen, men er ufullstendig og rekk ikkje lenger attende enn til gattfinna. Fargen er brunspragla i kamuflasjemønster på oversida og nesten kvit på undersida.

Arten har to ryggfinnar og særs lange finnestrålar i bukfinnane. Han skil seg frå andre *Cottus*-artar ved å ha breiare skjelpiggar.

Maksimallengda er rundt 15 cm.

## Levesett og økologi
Steinsmetten finst helst på stein- og grusbotn i elvar med monaleg sterk straum. Dei heldt òg gjerne til på grunt vatn i innsjøar, ofte under steinar. Fisken kryp nesten meir enn han sym, der han heldt seg tett inntil botnen. Dette hindrar han ikkje i å vera dyktig til å flytta seg både oppstraums og nedstraums.

Kosthaldet omfattar mykje algemateriale, men òg insektlarvar, muslingar, krepsdyr, rogn og småfisk. Ein trudde lenge arten åt nyklekt aureyngel, men dette er lite sannsynleg. Det er likevel sikkert at han tek ein del aure-rogn og yngel med plommesekk. I tillegg et steinsmetten mykje yngel frå stingsild og frå andre steinsmettar.

## Kjelder
* Sandlund, Odd Terje: «Ulkefisker» i *Norges dyr - fiskene 1* Cappelen 1992
* FishBase

## Bakgrunnsstoff
*
Lucia

**Lucia**, **Luzia** og **Lucie** er kvinnenamn av latinsk opphav som tyder 'lysande'. Den mannlege forma er Lucius. 

Namnet er særleg kjend frå den heilage Lucia og feiringa av Luciadagen. Denne dagen er den 13. desember, som er namnedagen for Lucia både i tradisjonell og mange noverandre ordningar, mellom anna i Noreg, Sverige og Danmark.

Lucy er ein utbreidd engelsk variant av namnet.
Selbjørn

**Selbjørn** er den nest største øya i Austevoll kommune i Vestland. På austsida ligg Bekkjarviksund, der Selbjørnsbrua går over til Huftarøy og på vestsida ligg Stolmesund der Stolmabrua går til Stolmen. Selbjørnsfjorden ligg på sørsida av øya med Fitjar og Fitjarøyane på andre sida. 

Fram til 1964 høyrde søraustsida av Selbjørn til Fitjar kommune, medan nordsida var ein del av Austevoll

Den største tettstaden er Bekkjarvik, som er ein gamal handelsstad med gjestgiveri, og av andre grender finn ein Salthella, Rabben, Grasdal og Gauksheim.

Tidlegare namn på øya er Salbjorn i Norre-Edda og Fornmannasoger. I 1567 vart namnet skrive Søldbiønn og i 1723 Sælbiørn. Ein meiner at namnet kanskje er eit tabunamn, og at namnet tidlegare kan ha hatt eit anna dyrenamn. Fiskarar skulle til dømes ikkje nemna ordet «katt» når dei var ute på havet, og dei kunne i staden seie «klodyret» eller «Salens bjørn», sidan katten høyrde til salen eller stova. Om Selbjørn ein gong vart kalla noko med katt, så skulle ikkje namnet nemnast.

**Folketalsutvikling:**

1Med Lunnøya

## Fotnotar
Langenuen

**Langenuen** er eit sund i Sunnhordland i Vestland fylke, mellom øyane Stord og Huftarøy i Austevoll i vest og Tysnesøy og Reksteren i Tysnes kommune i aust. Sundet er 35 km langt og strekkjer seg frå Husnesfjorden ved innløpet til Hardangerfjorden i sør til Bjørnefjorden i nord. Mellom Stord og Huftarøy kjem Selbjørnsfjorden inn frå vest. 

Det går ferjesamband mellom Sandvikvåg på Fitjar heilt nord på Stord til Halhjem i Os kommune, som går langs den nordlege delen av Langenuen. Frå Jektevik på Stord går det ferjesamband over Langenuen til Hodnanes på Tysnes og til Huglo. Det er planar om å byggje ei bru over Langenuen frå Jektevik på Stord til Hodnanes på Tysnes som ein del av E39 og den framtidige kyststamvegen mellom Stord og Bergen.

;Historie
Den 30. mars 1942 styrta eit fly frå den tyske krigsmakta, av modelltypen Messerschmitt Bf 109 i Langenuen, truleg grunna tekniske vanskar. Piloten omkom i styrten.

## Kjelder
34 Circe

**34 Circe** er ein stor og veldig mørk hovudbelteasteroide.

Asteroiden vart oppdaga av Jean Chacornac den 6. april 1855 og namnsett etter gudinna Kirke frå gresk mytologi.

## Kjelde
Universitetsbiblioteket i Agder

**Universitetsbiblioteket i Agder** (UBA) er ein del av Universitetet i Agder og er primært ein informasjonsressurs for studentar og forskarar ved dette universitetet. Universitetsbiblioteket i Agder yter også tenester til einskildpersonar, næringslivet, kulturlivet og andre utdanningsinstitusjonar. Samlinga er registrert i BIBSYS.

Biblioteket hadde tidligare fem avdelingar lokalisert i Arendal, Grimstad og Kristiansand. Men etter at den nye campus for universitetet vart opna i Grimstad 31. august 2010, er det no berre to bibliotekavdelingar, ei i Grimstad og ei i Kristiansand.

29 personar er tilsett ved Universitetsbiblioteket i Agder. Jesper Christian Mørch er bibliotekdirektør.

## Sjå også
*Kildekompasset

## Referansar

## Bakgrunnsstoff
*
*Universitetsbiblioteket på Facebook
*Bramseil - offisiell blogg
*Årsmeldingar frå UBA
Holt seminar

**Holt seminar** (Christiansands Stiftsseminarium på Holt) (1839 til 1877) vart seinare til lærarhøgskolen i Kristiansand, som no er ein del av Universitetet i Agder.

Arne Garborg studerte ved Holt seminar i perioden 1868-70.
Halsnøy kloster

**Halsnøy kloster** vart bygd på 1100-talet og ligg på Halsnøy i Kvinnherad i Vestland. Kloster var vigsla den heilage ande. 

Halsnøy kloster var eit av fem augustinaranlegg i Noreg i mellomalderen. Ifølge ei seinare skriftleg kjelde, som ein meiner er truverdig, skal klosteret ha vorte grunnlagd i 1163-64 av jarlen Erling Skakke, i samanheng med at sonen Magnus Erlingsson vart krona til norsk konge. Halsnøy kloster fekk i løpet av mellomalderen store jordegods og vart eit av dei rikaste klostera i norsk mellomalder.

Halsnøy ligg midt i den gamle seglingsleia mellom Stavanger og Bergen og i tillegg til dei andelege oppgåvene hadde Halsnøy kloster i tillegg i oppgåve å ta imot, husa og ta seg av ferdafolk, og å stelle sjuke og vanhelsa folk. Det var derfor på sett og vis halvt gjestgjeveri og halvt hospital. I tillegg fekk Halsnøy inn store rikdomar på jordegods i Sunnhordland. 

Klosteret vart først nemnd i skriftlege kjelder i 1287 og det hadde eit nært forhold til biskopen i Bergen, og mange av sakene deira måtte godkjennast av han. I tillegg hadde dei eit nært forhold til Jonsklosteret i Bergen, som var det andre augstinarklosteret i bispedømet. 
 
Ved reformasjonen i 1536 vart klosteret nedlagd og gjekk då over til å vere krongods, som med mange andre klostereigedomar i Noreg. Frå 1539 til 1654 vart Halsnøy kloster organisert som eit len med eigen lensherre. Seinare gjekk det inn under Bergenhus og vart drive som futedøme saman med Hardanger og Voss. Futen, Kammerråd Andreas Juel fekk i 1758 kjøpe futegarden Kloster. Mestedelen av klostergodset vart seld i siste halvdelen av 1700-talet. Frå 1758 og fram til 1956 har garden Kloster vorte drive som Storgård/Herregård av Juel-familien. Rundt 1840 vart restane av det indre klosteranlegget og kyrkje-ruinen rive av Løytnant Andreas Juel og nytt våningshus vart bygd av steinen.

I 1956 kjøpte Sunnhordland Folkemuseum klostertunet, som omfattar kloster-ruinane, våningshuset frå 1841, hageanlegg, naust og brygge. Hovudhuset har seinare år vorte restaurert, både soveromma oppe i loftsetasjen, kjøken, stover og toalett er i dag i god stand. Slik bygningsrestane ligg i dag avspeglar dei det utbygde klosteranlegget slik det låg frå rundt 1300 av. I norsk samanheng er Halsnøy kloster særeige ved at det er det ytre anlegget som er bevart og ikkje den sentrale klosterfirkanten. Bortsett fra Halsnøy kloster finn ein berre to andre klosteranlegg i Noreg dette gjeld for; Selja i Nordfjord og Hovedøya i Oslo.

Klosteret er avbilda gjennom måleriet *[[Måleri av Halsnøy kloster|Halsnøy kloster]]* måla av barokkmålaren  Elias Fiigenschoug. Dette måleriet heng, moglegvis tatt som krigsbytte, på Skoklosters slott i Sverige. 

## Kjelder
* Lidén, H.-E. (1967): *Halsnøy kloster*. Fortidsminner 54. Oslo.
* 

## Bakgrunnsstoff

*
Nawaz Sharif

**Nawaz Sharif** () er ein pakistansk politikar og tidlegare statsminister, fødd i Lahore i Punjab. Han er blitt vald til statsminister to gonger, og leia mellom anna landet då det prøvesprengde si første atombombe i 1998. 

Sharif blei avsett i eit militærkupp av general Pervez Musharraf i 1999, og året etter stilt for retten for mellom anna korrupsjon, kapring og terrorisme, dei to siste punkta i samband med forsøket hans på å avsetja Musharraf som militærleiar. Høgsteretten i Pakistan dømde han til livstid i fengsel, ei bot på 20 millionar rupiar og forbaud han å delta i pakistansk politikk og å ha ei offentleg stilling dei neste 21 åra. Fengselsstraffa blei seinare omgjort til landsforvising til Saudi-Arabia.

Den 10. september 2007 prøvde Nawaz Sharif å venda tilbake til Pakistan, men same dagen han landa blei han send tilbake til Saudi-Arabia av Musharraf. 25. november same året fekk han likevel løyve til å venda tilbake til landet, og erklærte at han kom til å stilla som kandidat i parlamentsvalet i januar 2008.

## Fotnotar
Trettande dag jul

**Trettande dag jul**, **heilage tre kongars dag**, **gamle juledag**, **epifani** eller **Kristi openberringsdag** er ein kristen høgtidsdag som fell på 6. januar, eller søndagen mellom 2. og 8. januar. Dagen er til minne om openberringa av Jesus til verda, i austleg kristendom med fokus på dåpen hans, i vestleg kristendom ved at tre vise menn, eller kongar, vitja det nyleg fødde Jesusbarnet.

Trettandedag kan avmerkast på primstaven med tre kroner, tre krossar eller tre menn.

Dagen er ein tradisjonell slutt på jula, og i katolsk tradisjon overgangen til karnevalet. Han blir innleidd av tolvte dag jul, heilagetrekongarsaftan, og følgd av tjuandedag ein oktav seinare.

## Feiring

*Dia de los tres Reyes*, som er det spanske namnet, er viktig i mange spansktalande område. I Spania blir julegåver gjevne denne dagen. I Mexico kan ungar senda opp ballongar med ønskebrev til kongane og ta bilde av seg sjølv saman med utkledde heilage tre kongar. 

Særleg i katolske land er det også vanleg å eta «kongekaker», særskilde kaker der det gjerne er innbakt bønner eller små figurar meir eller mindre knytte til feiringa. Tradisjonelt blei den som fekk gjenstanden i kaka utropt til (bønne)konge eller dronning for dagen. I nyare tid kan ein i staden få i oppdrag å kjøpa neste kake.

Opptog til minne om dei tre kongane har funne stad også i reformerte område, der skikken er blitt lausrive frå kyrkja. Barn utkledde som kongar og stjernegutar med høge, spissa hattar synga heilage tre konger-viser i opptog var vanlege i Danmark på denne dagen fram til for rundt 100 år sidan, og er blitt tekne opp igjen i nyare tid.

Kristi openberringsdag er ei av dei tolv store høgtidene i den ortodokse kyrkja.

## Status
Trettandedagen er som julaftan å rekna i Spania. Dagen er også viktig i mange andre spansktalande område.

I Sverige og Finland er *trettondedagen* offentleg heilagdag.

Dagen var heilagdag i Danmark-Noreg fram til festdagsreduksjonen i 1771 og vart sidan halde som slenghelg, ein dag då tenarane fekk fri, men kunne gjere lett arbeid for seg sjølve, fram mot moderne tid. I Den norske kyrkja er feiringa av dagen flytta til Kristi openberrings sundag. I vår tid er trettandedagen ein dag det mange stader er tradisjon for juletrefestar.

## Kjelder
* Trettandagen på Universitetsbiblioteket i Trondheim 
* 
* 
* 
*
Eikelandsfjorden i Fusa

**Eikelandsfjorden** er ein 6,5 km lang fjordarm av Fusafjorden og Bjørnafjorden i Bjørnafjorden kommune i Vestland. Kommunesenteret Eikelandsosen ligg inst i fjorden. 

Fjorden har innløp mellom Stølsneset ved Gjerdavik, nord for bygda Fusa, i søraust og Altanesodden i nordvest. Vest for Altaneset ligg Ådlandsfjorden. På nordsida av fjorden ligg bygdene Havskår og Helland, og på sørsida ligg Bergegrend. Eikelandsfjorden har nokre få holmar: Austestadholmane ved Austestad, ein holme ved Bergegrend og Havskårholmen ved Havskår.
Fylkesveg 545

**Fylkesveg 545** (**Fv545**) går mellom Sandvikvåg i Fitjar og Leirvik i Stord. Veglengda er 29,8&nbsp;km.

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt
###### 

## Bakgrunnsstoff
Sandvikvåg

**Sandvikvåg** er ei ferjehamn på Fitjar i Sunnhordland. Hamna er den sørlege delen av eit av dei mest trafikkerte ferjesambanda i Noreg, som går til Halhjem i Os kommune, samt eit mindre samband mot Husavik på Huftarøy på Austevoll. 

Ferjekaien vart teken i bruk i 1965, og har i dag to ferjelemmer. I 2006 vart både ferjekaien og oppstillingsplassen utvida i samband med at nye gassdrivne og større ferjer vart tekne i bruk. I dag har kaien ein kapasitet på 300 bilar til Halhjem og 50 bilar til Husavik. 

Sandvikvåg har opning ut mot Selbjørnsfjorden.

## Bakgrunnsstoff
Slåtterøy fyrstasjon

**Slåtterøy fyrstasjon** ligg på Slåtterøy, ei av dei ytterste Fitjarøyane i Selbjørnsfjorden og høyrer i dag til Bømlo kommune. Fyret vart oppretta i 1859 og er 25 meter høgt. Fyret er det mest lyssterke i landet etter at det kom elektrisk kraft fram i 1958, og frå ei høgd på 45,8 meter over havet lyser lykta 18,5 nautiske mil ut i havet. Frå landingen og opp til fyret går ein 300-400 meter lang veg i hogd stein. 

Fyret var heimstad til tre familiar fram til 1958, då desse vart flytta i land, medan vaktarane hadde hyblar på fyret. 

Fyret vart automatisert på 1980-talet og avfolka i 2003. I 1999 vart fyret freda av Riksantikvaren med heimel i kulturminnelova. 

## Klima

Sidan juli 1923 har det vore vêrstasjon i drift på Slåtterøy. Denne vart automatisert i 1997. Slåtterøy er ein av stasjonane i Noreg med høgaste årsmiddeltemperatur. 

## Fotnotar

## Bakgrunnsstoff
*
Tor Midtbø

**Tor Midtbø** () er ein norsk statsvitar. Han er professor ved Institutt for sammenliknende politikk ved Universitetet i Bergen.

## Bakgrunnsstoff
* 	
* presentasjon frå Institutt for sammenliknende politikk